XIĦ U XIĦA Ta' Ġuże' CHETCUTI Fid-dawl ta' lampa ċkejkna Li qed tnemnem ftit ftit, Hemm Xiħ li qiegħed jaqra U Xiħa qiegħda tħit. Il-qniepen ta' fl-għaxija Mill-knejjes imxerrdin L-aħħar aħbar qed jagħtu Tal-jum li qed inin, U fid-dalma ta' barra Ir-riħ qed jonfoħ sħiħ, Il-mewġ max-xatt jitniehed, Fl-arja biki w tinwiħ, Il-ħajja. kollha mqallba Wix-xita, qiegħda żżid, Imma fil-kamra ħiemda Ix-Xiħa għadha tħit, U x-Xiħ li qed jiftakar Fiż-żmien li għadda w mar, Bid-daħka jtenni l-ġrajja Ta' meta kienu żgħar. Għidli, Mari, tiftakar, Tiftakar, għid, Mari, Meta lill-Kurat għidtlu, Mistħija Sinjor Si. — U fuq ħaddejn ix-Xiħa Telgħet fawra demm, U minn taħt in-nuċċali TLix-Xiħ tbissmet kemm kemm. U fost id-daqq ta' l-orgni Hriġna mill-knisja id f'id, Ħaddara w ħbieb warajna Ferħ, barka, riżq u ġid. U d-dar l-orkestra tagħti U daħk, agħjat u żfin, Kulħadd jixxala w jixrob Ir-rum u r-rożolin. Tbissmet ħarira x-Xiħa Tbissem ukoll ix-Xiħ, Xħin ftakru t-tnejn kemm (qabżu U żifnu bla. mistrieħ, U ftakru: sena wara, It-tnejn, kif kien meħtieġ, Marru l-Buskett fl-Imnarja, Skond il-kuntratt taż-żwieġ. Festa ta' għors u hena, Ilwien, ilwien, ilwien, Bhejjem mimlija ġlieġel Ġejjin minn kullimkien. Baħar ta' nies jitbandal Mir-Rabat sa Ħ'Attard, Min igħanni, min jissakar, Min jiekol, mitfugħ fl-art, U għadda wkoll minn ' (moħħom Il-ġenn tal-Karnival, Xalar, tbahrid, tgawdija Ta' rġiel u nisa w tfal, XIĦ U XIĦA U huma wkoll mal-folla, lebsin ta' maskarati, Jiżżagħblu, jidħku u jiżfnu, Kulħadd min jiflaħ jagħti. U f'Hadd in-Nies jitilqu Mal-kotra Ħaż-Żabbar, L-isbaħ ilbies ixiddu Ħa jidhru mill-aħjar, U wara t-talb fil-knisja Iduru mat-triqat, U n-nies tixtri w tindafar Bil-kagħak u l-qassatat. Imbagħad f'ħajjithom niżlet Dija ta' ġmiel u ferħ Bħall-kewkba illi tixgħel Sagħtejn qabel is-sebħ, Kienet l-ewwel tarbija, Kemm ferħu, u kemm bkew, L-aħbar xterdet bħal berqa, U l-ħbieb għal darhom ġrew, Tal-'banda'' wara biebhom Tħanxru bil-vjolini, U tqassmu flus bil-qabda, Xorb, ħelu w biskuttini. Hawnhekk ix-Xiħa ftakret Meta, mara fuq tagħha, Kienet terfa' lil binha Tbusu u tħaddnu magħha, T'għannilu b'leħen kiebi, B'leħen minn taħt l-ilsien Dik il-għanja tal-ġenna Li ġiet minn żmien għal żmien: ''Orqod, ibni, orqod, Fil-benniena tal-ħarir, Ommok il-Madonna U missierek il-Bambin''. Barra, fid-dlam, ix-xita Qed tfaqqa mal-ħitan, Tkarwit ta' ragħad fis-sema, Theżżiż ta' bini w djar. Imma fid-dawl ta' lampa Li qed tnemnem ftit ftit. Hemm għadu x-Xiħ qed jaqra, U x-Xiħa qiegħda tħit, KOTBA GĦALL-ĦABS Id-Direttur tal-Ħabs jibqa' jafhulhom lil dawk kollha li jogħ- ġobhom jirregalaw lil-Librerija tal-Ħahs kotba tal-qari bil-Malti, bl-Ingliż, eċċ., għall-użu tal-priġunieri, Il-qari ta' kotba tajba għal dawn in-nies jista' jisfa' wisq ta' ġid u, barra li huwa mogħdija, taż-żmien xieraq għall-moħħ, huwa mezz ħafif ta' tagħ- lim li bih il-moħħ jista' jiżżejjen bla tbatija, ta' tagħlim u mo- rali li b'riħtu l-bniedem ġie li biddel il-kondizzjon ta' ħajfu u mill-għajb tal-ħtija qaleb għall-ħajja ta' ġieh, riżq u paċi,